Nek

**Nek**, a l'anàgrafe **Filippo Neviani** (Sassuolo, 6 de xenaro 1972), el xe un cantante, chitarista e basista itałian.
Segondo i dati sertifegai da ła FIMI, Nek ga vendesto durante ła so carièra pì de 10 miłioni de dischi in tuto el mondo.

## Biografia
### Primi ani (1986-1991)
L'exordio in canpo muxicałe de Nek xe avegnùo inte el 1986, cuando, insenbre a Gianluca Vaccari, el ga formà el duo country Winchester. inte el 1989 el xe deventà cantante e basista del grupo muxicałe rock White Lady, inte el cuało el ga conponesto łe so prime canson. Tałe grupo l'è nasesto inisialmente come cover band dei Police, par deventar drìoman na formasion co un pròpio repertorio personałe, tanto da insider el demo *White Lady – The Demo*.

inte el 1991 Nek ga abandonà el grupo, consentrandose so ła pròpia carièra da sołìsta; inte el steso ano el ga partesipà al Festival de Castrocaro prexentando el brano *[[Io ti vorrei]]* e ivando fin a ła sera finałe, vegnendo batùo da Bracco Di Graci. Nonostante ciò, el cantaudor ga firmà un contrato co  l'eticheta discogràfega Fonit Cetra par ła reałixasion de tre album.

### El periodo co ła Fonit Cetra (1992-1994)
Inte el 1992 Nek el ga publegà el so primo album in studio, dal titoło omonemo e antisipà dal sìngoło *[[Amami (Nek)|Amami]]*. L'ano sucesivo el ga cołaborà a ła scritura del brano *[[Figli di chi]]*, prexentà da Mietta e dai Ragazzi di Via Meda al Festival de Sanremo 1993 inte ła categoria *Big*; a tałe manifestasion ga ciapà parte el steso Nek, prexentando inte ła categoria *Nuove proposte* el brano *[[Inte (brano muxicałe)|In te]]*, el cuało se ga clasifegà terso.

Contenporaneamente a ła so partesipasion, xe stà publegà el segondo album in studio, intitołà anca staltro *[[In te]]* e contegnente nove brani, de cui tre orixinariamente conparìi in *Nek*. inte el mexe de setenbre 1994 xe usìo invese el terso album *[[Calore umano]]* e drìoman el ga partesipà al Festival italiano 1994, clasifegandose al segondo posto col brano *[[Angeli inte el ghetto]]*.

El 1994 ga segnà anca el termene del contrato discografego co ła Fonit Cetra: Nek ga firmà cuindi un novo contrato discogràfego, staolta co ła Warner Music Italy.

### El pasagio a ła Warner Music (1996-1999)
inte el 1996 xe stà publegà el cuarto album in studio *[[Lei, gli amici e tutto il resto]]*, publega da novo l'ano drìo drìoman a ła segonda partesipasion de Nek al Festival de Sanremo 1997 co l'ałora inedito *[[Laura non c'è]]*, sto ùltemo el se ga clasifegà a ła sètema poxision. L'album, el cuało l'ha vendesto un miłion e mexo de copie inte el mondo, xera stà promovesto anca da tre ulteriori sìngołi: *[[Tu sei, tu sai]]*, *[[Dimmi cos'è]]* e *[[Sei grande]]*. In cuel'ano el ga partesipà al Festivalbar e el xe partio co ła tournée *Lei, gli amici e tutto - Il tour*, dal cuało xe stà sucesivamente publegà l'home video *[[Nek Live: lei gli amici e tutto... il tour]]*, contegnente el concerto tegnùo al teatro Smeraldo l'8 de magio 1997.

Dal suceso del brano *Laura non c'è* xe stà in pì traxesto el film *[[Laura non c'è (film)|Laura non c'è]]*, par el cuałe Nek ga reałixà l'intièra cołona sonora, oltra a conparir inte i ùltemi sincue minuti del film inte el ròło de un fumetista.

inte el zugno 1998 el ga publegà contenporaneamente in Europa, America Łatina e Japon el cuinto album *[[In due]]* (comerciałixà anca in łengua spagnoła col tìtoło de *Entre tú y yo*), definìo da Nek «un disco monotematego: el parla tuto solche de amor». Senpre in chel'ano el ga partesipà al Festivalbar 1998 col brano *[[Se io non avessi te]]*. Oltra a *Se io non avessi te*, da l'album xe stàio ciapài come sìngołi *[[Sto con te]]*, *[[Se una regola c'è]]* e *[[Con un ma e con un se]]*.

### ''La vita è'', ''Le cose da difendere'' e ''The Best of Nek - L'anno zero'' (2000-2004)
El 2 zugno 2000 ła xe ła volta del sesto album *[[La vita è]]* (usìo anca in łengua spagnoła col tìtoło de *La vida es*), dal cuało xe stà traxesti i sìngołi *[[Ci sei tu (Nek)|Ci sei tu]]*, *[[Sul treno]]* e *[[La vita è]]*. A l'album xe seguìo un tour promosionałe.

El de 24 magio 2002 xe usìo el sètemo album in studio *[[Le cose da difendere]]*, da cui xe stà traxesti i sìngołi *[[Sei solo tu]]* (in doto co Laura Pausini), *[[Parliamo al singolare]]* e *[[Cielo e terra (sìngoło)|Cielo e terra]]*. inte el zugno del steso ano Nek ga prexentà al programa radiofònego *Yesterday* ła version itałiana de *My Heart and I*, sigla del film *La piovra* cantada da Sting e conponesta da Andrea Griminelli co testo de Nek.

Inte el 2003 Nek ga publegà ła prima compilation, dal tìtoło *[[The Best of Nek - L'anno zero]]* (reałixada anca in version spagnoła col tìtoło de *Lo mejor de Nek - El año cero*) e caraterixada da ła prexensa dei inediti *[[Almeno stavolta]]* e *[[L'anno zero]]* (brani componesti tuti do da Antonello De Sanctis e Daniele Ronda), oltra a tre riarangiamenti dei brani *In te*, *Cuori in tempesta* e *Angeli inte el ghetto*. Ła racolta xe stà promvesta dal *L'anno zero Tour 2004* e inte el steso periodo el cantante l'è aparìo tra i ospiti de ła segonda edision de *O'scià*, serada muxicałe ideada da Claudio Baglioni.

### ''Una parte di me'' e ''Nella stanza 26'' (2005-2007)

Inte el 2005 Nek ga partesipà a Roma par el Live 8 e al Festivalbar 2005, vinsendo l'edision col brano *[[Lascia che io sia]]*, el cuało ga antisipà 
ła publicasion de l'otavo album in studio *[[Una parte di me]]*, usìo el 13 de magio 2005 del steso ano. L'album xe stà publegà anca in łengua spagnoła col tìtoło de *Una parte de mí* e inte el steso periodo xe stà publegà par ła soła Amèrica Łatina ła raccolta *[[Esencial (Nek)|Esencial]]*.

Da *Una parte di me* xe stà traxesti anca i sìngołi *[[Contromano (singolo)|Contromano]]* e *[[L'inquietudine]]*.

Inte el 2006 el cantaudor ga vinsesto el *[[Premio Lunezia]] – Poesia Del Rock* par el tałento de contar col rock inte el brano *[[Nella stanza 26 (sìngoło)|Nella stanza 26]]*, el cui testo xe stà scrivesto da Antonello De Sanctis. Tałe brano ga antisipà ła publicasion del nono album *[[Nella stanza 26]]*, usìo anca in spagnoło come *En el cuarto 26*, sto ùltemo contegnente do ulteriori brani orixinariamente publegai in *Una parte de mí*: *A contramano* e *Para ti sería...* (sto ùltemo in doto co Raquel Del Rosario, cantante del grupo spagnoło El Sueño de Morfeo). I altri sìngołi estraxesti da l'album *Nella stanza 26* xe stài *[[Instàbiłe (Nek)|Instabile]]* e *[[Notte di febbraio]]*. Alcune canson de sto album xe stàe utiłixàe cofà sołone sonore inte el del 2007 de Simona Izzo *[[Tutte le donne della mia vita]]*.

Inte el 2007  el se ga exibìo ai *Wind Music Awards* e'l xe stà premià par łe vendite de l'album *Nella stanza 26*. In cheło steso ano l'ha partesipà, insieme a Ligabue, Samuele Bersani, Giorgia e Max Pezzali, al disco de cover-tributo dedicà a Lucio Battisti *[[Innocenti evasion 2006]]* co ła canson *Sì viaggiare* conpletamente ri-arangià. Inte el isteso ano el ga cołaborà coi El Sueño de Morfeo al brano *Chocar*, prexente inte l'album *[[Nos vemos in el camino]]*.

### ''Un'altra direzione'' e ''E da qui - Greatest Hits 1992-2010'' (2008-2012)
Dopo pì de do ani da l'usida de *Nella stanza 26*, Nek ga publegà el desimo album *[[Un'altra direzione]]*, stanpà in do difarenti edision: una stàndar contegnente 12 brani, tra cui el doto co Craig David in *[[Walking Away (Craig David)|Walking Away]]*, e na segonda conponesta da sìe. Oltra a *Walking Away*, i sìngołi estraxesti xe stài *[[La voglia che non vorrei]]*, *[[Se non ami]]* e *[[Semplici emozioni]]*. *Un'altra direzione* xe stà çertifegà  disco de platino in Itałia par aver vendùo oltra 60.000 copie. L'album xe stà publegò anca in Mèsego co l tìtoło *Nuevas direcciones*.

Da na idèa de Jovanotti e Giuliano Sangiorgi dei Negramaro, Nek insieme a vari nomi de ła mùxica itałiana se ga inpegnà inte ła registrasion de  *[[Domani 21/04.2009]]*, canson el cui recavado xe stà devołesto in socorso dei teremotai de l'Abruso drìoman al Teremoto de l'Aquila del 2009. El 27 novenbre del steso ano xe usìo l'album *[[Q.P.G.A.]]* de Claudio Baglioni, inte el cuało xe prexente un doto co Nek inte el brano *Cosa non si fa*.

Inte l'istà 2010 se ga desvolxesto el *Summer Tour 2010 - Quartet Experience*. El 16 de novenbre, vien publegà ła racolta *[[E da qui - Greatest Hits 1992-2010]]*. El łaoro, so dopio disco, contien ła cołesion dei sìngołi de Nek inte'i so vìnti ani de carièra, tre sìngołi (*[[E da qui]]*, *[[Vulneràbiłe (Nek)|Vulnerabile]]* ed *[[È con te]]*, dedicada a so fìa Beatrice) e tre brani in vivo registrai inte el Summer Tour 2010 (più un cuarto contegnùo soło che inte l'edision de iTunes). Inte el steso ano el ga dotà co artista spagnoła Marta Sánchez inte el brano *Levántate*, incluxo inte el album de ła cantante *De Par En Par*. *Vulnerabile* xe el brano scrivesto da Andrea Amati, conponesto da Fabio Vaccaro e'l steso Fasano e cantà da Nek.

Inte l'otobre 2011 el ga publegà, in cołaborasion co L'Aura, el sìngoło *[[Eclissi del cuore]]*, cover in łengua itałiana de *[[Total Eclipse of the Heart]]*.

A zugno del 2012 Nek deside de aderir (co i Nomadi, Francesco Guccini, Laura Pausini, Luciano Ligabue, Gianni Morandi e i Modena City Ramblers) al concerto *Emilia: Live*, che se ga tegnùo a Bołogna el 25 zugno al Stadio Renato Dall'Ara par rancurar fondi par ajutar łe popołasion colpìe dal sisma.

### ''Filippo Neviani'' (2013-2014)
El 14 de marso 2013 Nek ga anuncià traverso Twitter ła publicasion del sìngoło *[[Congiunzione astrale]]*, el cuało gavarìa antisipà l'usìda de un novo album in studio. Senpre traverso Twitter, el cantaudor ga rivełà ła data de publicasion de *Congiunzione astrale*, el 22 marso 2013, e l'inisio de ła promosion co na exibision dal vivo traverso el programa tełevixivo *[[I migliori anni]]*. El 18 de marso, con un comunicà dal so sito uficiałe, el cantaudor ga anuncià el tìtoło de l'album, *[[Filippo Neviani (album)|Filippo Neviani]]*, e ła data de publicasion, fisada al 16 avrìl 2013. Inte el zugno del 2013 el partesipa a l'album de Max Pezzali *[[Max 20]]* dotando co łù inte el brano *[[Nessun rimpianto]]*. El segondo sìngoło, *[[La metà di niente]]*, xe stà publegà el 31 de agosto 2013.

A l'inisio de otobre 2013 Nek ga comunegà l'anułamento del tour in promosion a l'album a cauxa de un edema a łe corde vocałe che ghe costa un periodo di reoxo de almanco 60 dì. El 6 de disenbre del steso ano el ga publegà  *Neroverdi*, ino conponesto par l'Unione Sportiva Sassuolo Calcio, scuadra de cui el xe tifoso.

El 28 de febraro 2014 prende el partesipa, insieme a tanti altri artisti, al "Teniamo Botta 2", concerto benefico par rancurar fondi a favor dei ałuvionai de ła Basa de Modena organixà da Radio Bruno.

Dal 30 de marso al 6 de avrìl 2014 el partesipa insieme a Lorella Cuccarini, Marco Columbro, Giuseppe Vessicchio e Giovanni Muciaccia, a ła croxera sołidałe de Trenta ore par la vita in ocaxion del vintenałe de l'asociasion.

L'11 de avrìl 2014 ese el terso e ùltemo sìngoło estraxesto *[[Hey Dio]]*, che ga ciapà ła sètema poxision inte ła clasifega de ła muxega itałiana. El 4 de magio del steso ano el ga dotà durante el sesto serałe de *[[Amici di Maria De Filippi]]* co ła cantante Deborah Iurato inte i brani *Sei solo tu* e *Lascia che io sia*. A łujo 2014 el riseve el "Premio Lunezia Pop-Rock 2014" par el vałor musical-letterario dell'album “Filippo Neviani” e el partesipa anca a l'Ischia Global Fest.

El 1º de setenbre el se exibise al Stadio Olimpico de Roma durante ła "Partita Interreligiosa par la Pace", avegnimento fortemente vołesto da Papa Francesco organixà da Fondazione P.U.P.I e da Scholas Occurrentes.

### ''Prima di parlare'', ''Unici'' e altre atività (2015-2018)
El 14 de disenbre 2014 xe stà anuncià dal prexentador Carlo Conti ła partesipasion de Nek al Festival de Sanremo 2015 dal 10 al 14 febraro 2015 col brano *[[Fatti avanti amore]]*, sìngoło publegà l'11 febraro 2015 e antisipator del dodexexemo album del cantaudor, intitołà *[[Prima di parlare]]* e inisialmente prevedesto par el 10 de marso 2015. El 12 febraro el ga vinsesto el premio "Miglior esibizione cover" co ła reinterpretasion del brano *[[Se telefonando (Nek)|Se telefonando]]* de Mina, mentre inte ła serada concluxiva de ła manifestasion *Fatti avanti amore* el se ga clasifegà segondo, dadrìo a *[[Grande amore]]* de Il Volo. El brano ga tutavia vinsesto el premio come "Miglior arrangiamento"(Mejo arangiamento) e el "Premio Sala Stampa Lucio Dalla".

Drìoman ła manifestasion, Nek ga antisipà ła publicasion de *Prima di parlare* dal 10 al 3 de marso. L'album l'è costituìo da 12 brani, tra cui łe xa mensonàe *Fatti avanti amore* e *Se telefonando*. Sto ùltemo brano l'è stà drìoman estraxesto come segondo sìngoło l'8 de majo del steso ano e'l xe stà prexentà dal cantante al Summer Festival 2015, otegnendo na candidatura par el *Premio RTL 102.5 - Canzone dell'estate*.

El 4 de setenbre xe stà publegà el terso sìngoło estraxesto da *Prima di parlare*, o sia *[[Io ricomincerei]]*, el cuało xe stà prexentà par ła prima volta in vivo el 19 de setenbre durante ła segonda pontada de l'ottava edizione del programa tełevixivo *[[Ti lascio una canzone]]*.

El 6 de magio 2016 Nek ga publegà el sìngoło *[[Uno di questi dì]]*, co l'intension de antisipar el tredexeximo album in studio prevedesto par l'utuno del steso ano. El disco, intitołà *[[Unici (album Nek)|Unici]]*, l'è stà prexentà da l'artitsta el 13 de setenbre traverso ła dichiarsion drìo:  In concomitanza con l'annuncio, il cantante ha rivelato anche la pubblicazione del secondo singolo estratto dall'album, anch'esso intitolato *[[Unici (singolo Nek)|Unici]]* e pubblicato il 16 settembre.

El 10 de febrraro 2018 el xe stà ospite de ła cuinta serada del 68º Festival de Sanremo, cantando insieme a Claudio Baglioni, Francesco Renga e Max Pezzali el brano *[[Strada facendo (Max Pezzali, Nek e Francesco Renga)|Strada facendo]]*.

### ''Il mio gioco preferito'' (2019-prexente)
Int'l 2019 Nek ga anuncià un novo projeto muxegałe intitołà *Il mio gioco preferito* (el me xogo preferìo), el cuało sarìa stà spartio in do parte. El primo de cuesti, *[[Il mio gioco preferito: parte prima]]* xe stà publegà el 10 de majo e el xe stà antisipà dal sìngoło *[[Mi farò trovare pronto]]*, prexentà dal cantante al 69º Festival de Sanremo, clasifegandose disnovexemo. Un ulterior sìngoło ato a ła promosion del disco xe stà *[[La storia del mondo]]*, prexentà el 19 de avril.

El segondo disco del projeto, *[[Il mio gioco preferito: parte segonda]]*, el xe stà rexo disponìbiłe el 29 de majo 2020. El contien diexe brani, tra cui el sìngoło verxipista *[[Perdonare]]* e na nuova version de *[[E da qui]]*, sìngoło orixinariamente publegà diexe ani prima.

Inte el mexe de setenbre Nek ga partesipà in veste de condutore ai SEAT Music Awards 2020 par ła ripartensa de ła musica drìo ła pandemia de COVID-19.

## Influense
In un'intervista concesa al *[[Corriere della Sera]]* inte el 1998, Nek ga afermà che Sting ga avùo na inportante influensa sol so modo de fare mùxica, spiegando che "fin da putèło sercavo de imitarlo".

## Discografia
### Album in studio
* 1992 – *[[Nek (album)|Nek]]*
* 1993 – *[[In te]]*
* 1994 – *[[Calore umano]]*
* 1996 – *[[Lei, gli amici e tutto il resto]]*
* 1998 – *[[In due]]*
* 2000 – *[[La vita è]]*
* 2002 – *[[Le cose da difendere]]*
* 2005 – *[[Una parte di me]]*
* 2006 – *[[Nella stanza 26]]*
* 2009 – *[[Un'altra direzione]]*
* 2013 – *[[Filippo Neviani (album)|Filippo Neviani]]*
* 2015 – *[[Prima di parlare]]*
* 2016 – *[[Unici (album Nek)|Unici]]*
* 2019 – *[[Il mio gioco preferito: parte prima]]*
* 2020 – *[[Il mio gioco preferito: parte seconda]]*

### Album dal vivo
* 2018 – *[[Max Nek Renga, il disco]]* (con Max Pezzali e Francesco Renga)

### Racolte
* 2003 – *[[The Best of Nek - L'anno zero]]*
* 2010 – *[[E da qui - Greatest Hits 1992-2010]]*

## Altre atività
### Filmografia
#### Film
* *[[Laura non c'è (film)|Laura non c'è]]* (1998)

## Notasion


## Altri projeti

## Linganbi foresti